VARĖNOS „ĄŽUOLO“ GIMNAZIJA
MILDA PADEGIMAITĖ

METŲ VEIKLOS ATASKAITA
___________________________ Nr. _____________

Varėna

I SKYRIUS 

STRATEGINIO PLANO IR METINIO VEIKLOS PLANO ĮGYVENDINIMAS
	  Varėnos „Ąžuolo“ gimnazijoje įgyvendinama pagrindinio ugdymo antros dalies ir vidurinio ugdymo programa. Esminių dalykinių ir bendrųjų kompetencijų ugdymas yra neatsiejami vienas nuo kito. Mokiniai yra rengiami gyventi daugiakultūrinėje visuomenėje, ugdomos vertybinės nuostatos, mokiniai mokomi rinktis ir planuoti savo ateitį, ugdomas kritinis mąstymas ir skatinamas kūrybiškumas, gebėjimas vertinti ir įsivertinti, nuolat siekti asmeninės pažangos. 
  Gimnazijoje mokosi 415 mokinių, dirba 45 pedagogai, socialinis pedagogas, 34 kiti darbuotojai. 162 mokiniai atvyksta iš skirtingų rajono vietovių visuomeniniu transportu, daliai organizuojamas pavėžėjimas mokykliniu transportu, vidutiniškai 40 mokinių gyvena mokyklos bendrabutyje.
  Strateginis tikslas: „Užtikrinti visiems ugdymo (si) sąlygas, formų ir programų įvairovę. Sudaryti sąlygas gabių ir talentingų vaikų ugdymui ir ugdymuisi“
   Strateginio plano įgyvendinimui 2018 m. parengtas ir įgyvendintas metinis veiklos planas, kurio tikslas – garantuoti sąlygas ugdytis gimnazijoje skirtingų gebėjimų ir skirtingų poreikių mokiniams.
   Uždaviniai:
· Mokinių poreikių pažinimas ir savalaikis pagalbos teikimas. Ugdymo diferencijavimas, individualizavimas.

· Dalykinių ir bendrųjų kompetencijų ugdymas (-osi), mokinio asmeninės pažangos vertinimas, įsivertinimo mokymas ir motyvacijos skatinimas. 

· Ugdymas karjerai.
· Edukacinių erdvių modernizavimas, sąlygų sudarymas ugdymui (si) nemokyklinėje aplinkoje. Materialinės bazės gerinimas.
· Vadovų ir mokytojų kryptingas kompetencijų tobulinimas.
Strateginio plano ir metinio veiklos plano įgyvendinimo rezultatai
         Gimnazijoje mokosi skirtingų gebėjimų ir poreikių mokiniai. Naudojantis Ugdymo planų teikiamomis galimybėmis ir siekiant užtikrinti kuo sėkmingesnį mokymąsi mokiniams, besimokantiems pagal pagrindinio ir vidurinio ugdymo programas bei specialiųjų poreikių mokiniams, ugdymas diferencijuojamas, sudaromos sąlygos rinktis skirtingo pasirengimo grupes (ir jas keisti), kursus, dalykus, modulius. Tuo tikslu visi I-IV klasių mokiai rengė individualius ugdymo (si) planus.
   Mokytojams ir mokiniams gimnazijoje buvo sudarytos sąlygos rinktis ugdymo (si) aplinkas, metodus ir formas. Orientuojamasi į tai, kad mokinys mokosi ne tik tradicinėje klasės aplinkoje, bet ir kitose erdvėse bei nemokyklinėje aplinkoje. Labai svarbu, kad žinios būtų įgyjamos naudojantis skirtingais šaltiniais, būtų skiriamas dėmesys praktiniam jų taikymui, patyriminiam ugdymui, tyrinėjimui.

   2018 m. pagrindinio ugdymo programą baigė 105 mokiniai.
   Brandos egzaminus laikė 113 mokinių. 

   112 mokinių, įgijusių vidurinį išsilavinimą išduoti brandos atestatai , vienas iš jų - su pagyrimu.

  4 abiturientai gavo aukščiausią įvertinimą – 100 (2 - anglų kalbos, 1- rusų kalbos, 1 – informacinių technologijų)

  Abiturientai iš viso laikė 424 egzaminus. Vienam mokiniui tenka - 3,8 egz. 
Lietuvių kalbos valstybinį  egzaminą rinkosi laikyti 28 % daugiau negu šalyje, anglų kalbos - 28%, matematikos - 27%, istoriją - 35%. Neišlaikytų egzaminų – 7%.

Aukštesniu balu negu šalies vidurkis gimnazijos mokiniai išlaikė šiuos egzaminus: anglų kalbos, istorijos, biologijos, geografijos, IKT, fizikos, rusų kalbos, chemijos.

  Gimnazijoje stebimi pokyčiai, vertinama situacija, atliekamos dalykų metinių įvertinimų ir PUPP ir BE analizės, stebimi mokinių, besimokančių pagal vidurinio ugdymo programą ugdymosi rezultatų pokyčiai, analizuojamos priežastys, tobulinama konsultavimo ir pagalbos teikimo sistema. Tačiau vis dar išlieka problema dalies mokinių blogo lankomumo klausimas, dalies tėvų nepakankamas bendradarbiavimas su gimnazija ir dalyvavimas vaikų ugdymosi procese. 
        Per mokslo metus šios problemos sprendimui daug dėmesio skyrė VGK, dalykų mokytojai, klasių auklėtojai, patirtimi ir sėkmės pavyzdžiais dalijosi mokytojai metodinės tarybos, metodinių grupių posėdžiuose, labai daug dėmesio buvo skiriama individualiam darbui ir ryšių stiprinimui tiek su atskirais mokiniais, tiek su jų šeimomis.  Didelis indėlis yra socialinės pedagogės, kuri daug dirbo individualiai su mokiniais ir mokinių šeimomis mokinių lankomumo, elgesio koregavimo klausimais, parengė ir įgyvendino programą „Gyvenk sveikai“, bendradarbiavo su klasių auklėtojais, dalykų mokytojais įgyvendinant prevencines sveikatos ugdymo ir žalingų įpročių prevencijos programas, kurios yra integruotos į dalykų ugdymo turinį bei mokomųjų dalykų turinį. 
        Nuo „Tėvų dienos“ link „Tėvų ir mokinių konsultavimo dienos“. Ši kryptis pasirinkta siekiant suteikti konsultacijas ir pagalbą mokiniams, turintiems lankomumo, mokymosi problemų arba skatinant mokinius siekti aukštesnio pasiekimų lygio. Tai – trišalių susitikimų organizavimas, kuriuose dalyvauja dalyko mokytojas arba klasės auklėtojas, mokinys, tėvai. Susitikimų metu aptariama situacija, numatomi tolimesni ugdymosi žingsniai. Gimnazija nėra pasiekusi norimo rezultato, tačiau dirbama pasirinkta kryptimi. 

    Mokiniai dalyvavo rajoninėse ir šalies olimpiadose ir konkursuose, Lietuvos mokyklų žaidynėse. Aukščiausi pasiekimai: Lietuvos mokinių meninio skaitymo konkurso regioniniame etape mokinys laimėjo II vietą; respublikiniame Undinės Nasvytytės  vardo skaitovų konkurse – I vietą; Lietuvos mokyklų žaidynėse gimnazijos komanda laimėjo II vietą ir  buvo apdovanota 500 Eur dovanų čekiu; Europos Sąjungos jaunųjų mokslininkų konkurso nacionaliniame etape  du mokiniai laimėjo II vietą ir 2018 m. rugpjūčio mėn. atstovavo Lietuvą Kinijos mieste Čongčinge, kur vyko 33-asis Mokslo ir technologijų inovacijų konkursas paaugliams CASTIC 2018 ir laimėjo sidabro medalius; EUROSCHOOL finaliniame konkurse gimnazijos komanda  laimėjo I vietą ir kelionę į Europos parlamentą Strasbūre; nacionaliniame konkurse ,,Lietuvos kovų už laisvę ir netekčių istorija“ laimėtos dvi trečios vietos.  
      Dalykų mokytojai, klasių auklėtojai planavo ir įgyvendino mokinių mokymąsi nemokyklinėje aplinkoje, t.y., buvo organizuojamos edukacinės išvykos, kurios siejasi su privalomu arba mokyklos formuojamu ugdymo turiniu, asmenybės ugdymusi, karjeros planavimu, sveikos gyvensenos ugdymu ir pan. Viso 2017-2018 m.m. jų buvo organizuota 46-ioms mokinių grupėms. Veikė du mokinių savanorių neformaliojo ugdymo būreliai.
   Ugdymas per teatrą – grupė mokinių pastatė spektaklį „Gražioji Minkė“. Jis buvo parodytas gimnazijos bendruomenei, progimnazijos mokiniams bei Nacionalinio rusų dramos teatro scenoje.   Tai pažintis su kitomis kultūromis ir kitų tautų literatūra, tolerancijos, kūrybiškumo ugdymas, ugdymasis per vaidmenis.

   Įgyvendinamas gimnazijos projektas „Lietuvai 100“, kurio metu organizuotos netradicinio ugdymo pamokos ir dienos. Jų pagrindas  - aktyvios veiklos, skatinančios bendruomeniškumą, mokymąsi dirbti komandoje, savirealizaciją, kūrybiškumą bei padedančios formuoti bendražmogiškas vertybes, viešojo kalbėjimo gebėjimus, t.y., tai, ko reikės mokiniui ateityje. Veiklų įgyvendinimui pasirinktos netradicinės ugdymo formos (pvz.: viešųjų kalbų sakymo dienos mokykloje, vienoje iš kurių dalyvavo ir kitų rajono gimnazijų mokiniai, pamokos konferencijos, visos gimnazijos mokinių ir mokytojų žygis iki Senosios Varėnos ir renginys prie Nepriklausomybės  paminklo, klasių keliavimas po rajono žymias vietas, susitikimai ir kt.)
    Parengtas ir įgyvendintas ugdymo karjerai planas. Viena iš veiklų - organizuota „Ugdymo karjerai diena“. Tai gera galimybė betarpiškai komunikuoti su universitetų, kolegijų atstovais pačioje gimnazijoje, pagalba mokiniui, rengiančiam individualų ugdymo planą bei rengiančiam individualų asmeninės pažangos arba ugdymosi karjerai planą, kryptingai rengiantis rinktis profesiją. Be to, tai padeda susiorientuoti šiandieninės darbo rinkos situacijoje. Netradicinio ugdymo dienoje dalyvavo 7 universitetų ir kolegijų atstovai. Pasirašyta bendradarbiavimo sutartis su VGTU. Universiteto atstovai dalyvavo Karjeros dienoje, konsultavo mokinius, teikia informaciją apie studijas. Palaikomi ryšiai su Vilniaus kolegija (organizuoti užsiėmimai mokinių grupei kolegijos laboratorijoje).
   Itin aktyvi Jaunųjų šaulių veikla – mokinių, kurie mokosi Jaunųjų šaulių klasėje arba yra pasirinkę neformaliojo ugdymo užsiėmimus. Jie dalyvauja renginiuose, šventėse, atstovauja mokyklą, organizavo šaudymo varžybas, dalyvavo daugybėje programinių ir proginių žygių. 
   Mokiniai, kurie pasirinkę mokytis ekonomiką, dalyvauja Sodros projekte „Nepamiršk parašiuto“.
  Mokinių tarybos iniciatyvos: renginys „Naktinukai“, orientacinio sporto renginys – „Bėk ir rėk“, krepšinio žvaigždžių diena, Kalėdinis tinklinis, Valentino dienos foto konkursas, klasių puošimo iniciatyva. 
   Susibūrė mokinių kūrybinė grupė,  pradėtas leisti gimnazijos laikraštis „Gimnazisto balsas“ (išspausdinti 2 jo numeriai).
Įgyvendinti 2018 metais projektai ir programos
       Gimnazija nuo 2014 m. tęsia ES lėšomis finansuojamo projekto „Varėnos kraštas jaunimui – jaunimas krašto pažangai“ įgyvendinimą. Įgyvendinimo metu organizuoti muzikiniai renginiai gimnazijoje ir miesto erdvėse, projekto dalyviai kūrė mėgėjiškus filmus, mokiniai dalyvavo integruotose veiklose.

    Įgyvendintas „Erasmus+“ KA1 bendrojo ugdymo darbuotojų mobilumo projektas, kurio metu 3 pedagogės dalyvavo kvalifikacijos tobulinimo programose: Oksforde (Jungtinė Karalystė),  Liublijanoje (Slovėnija), Dubline (Airija). Kursų tema - Inovatyvus mokytojas – mokinio sėkmės garantas“. 

     Europos Sąjungos rėmimo programa ERASMUS+, finansuojama Europos Komisijos, projektas - ,,Bendra Europa – bendros vertybės“ (Lenkų, Ukrainiečių, lietuvių mokinių jaunųjų žurnalistų ir keramikų mainai „KARTU“). Projektas įgyvendintas Lenkijos mieste Poronine 2018 m. rugpjūčio 7-13 d. Projekto komanda – 1 mokytojas ir 10 mokinių.

       Europos Sąjungos rėmimo programa ERASMUS+, finansuojama Europos Komisijos, projektas - ,,Bendra Europa – bendros vertybės“.  Projektas įgyvendintas pietų Lenkijos mieste Poronine 2018 m.spalio 16-26 d. Šioje lietuvių –lenkų- ukrainiečių mainų programoje dalyvavo gimnazijos komanda (mokytoja ir 11 mokinių).

·       Mokiniai įgijo naujos projektinės patirties, tobulino bendradarbiavimo, komandinio darbo įgūdžius, komunikavo užsienio kalba, mokėsi žurnalistikos ir keramikos pradmenų, projekto medžiaga ir patirtimis gimnazistai mokykloje dalijosi atvirose pamokose -   mokinys- mokiniui. 

 Užmegzti ryšiai su Izraelio ambasada – 6 mokiniai ir mokytoja 2019 m. vasario mėn. išvyks į Izraelį atstovauti gimnaziją ir rajoną.

       Gimnazija dalyvauja šalies projekte „Lyderių laikas 3“. 2017-2018 m. mokytojų komanda tobulino kompetencijas mokinio individualios pažangos įsivertinimo klausimais, dalijosi jau turima patirtimi LL3 projekto renginyje, kuris vyko gimnazijoje. Atnaujinti bendradarbiavimo ryšiai su progimnazija, siekiant dalintis gerąja patirtimi mokinio individualios pažangos skatinimo tema, įvyko matematikos ir istorijos mokytojų bendri metodiniai užsiėmimai.
       Sudarytos dviejų klasių (II ir III kl.) mokytojų komandos, įgyvendinančios gimnazijos metodinės veiklos projektą „Mokymosi motyvacijos skatinimas, individualios mokinio pažangos planavimas, stebėjimas, vertinimas ir įsivertinimas“

         Apie 80 % dalykų mokytojų taiko vienokius arba kitokius (rašytinius arba žodinius) mokinio asmeninės pažangos įsivertinimo instrumentus, kartu su mokiniais aptaria rezultatus, apie 50 % kartu su mokiniu numato tolimesnius žingsnius. Mokytojai konstatuoja, kad atskiri mokiniai jų klasėse (grupėse) daro pažangą mokantis, dalis mokinių drąsiau konsultuojasi, dalis mokinių atidžiau atlieka namų darbus, geba analizuoti klaidas. 

   Mokytojai tobulino skaitymo strategijų taikymo kompetenciją, aktyvaus mokymosi posėdžio metu dalinosi teorinėmis žiniomis ir taikoma praktika, kolegialiai mokėsi praktiškai taikyti aptartas strategijas. 
       Gimnazijos mokiniai, mokytojai, vadovai tęsė bendradarbiavimą su Tarptautine komisija nacių ir sovietinio okupacinių režimų nusikaltimams Lietuvoje įvertinti, dalyvavo jų inicijuojamuose arba organizuojamuose renginiuose. 
        Gimnazija kartu su Tarptautine komisija įgyvendino respublikinį projektą rajone „Dainos iš tremties“ ir respublikinį projektą „Žydų literatūros puslapius atvertus“.
         Gimnazijos iniciatyva buvo organizuota jau tradicine tapusi rajoninė gabių mokinių ugdymo konferencija „Mes ieškantys ir atrandantys“, kurioje tiriamuosius mokslinius, projektinius, kūrybinius darbus pristatė gimnazijos ir rajono mokyklų mokiniai.
Kompetencijų tobulinimas

  Vadovai ir mokytojai kompetencijas tobulino vidutiniškai 4 dienas per kalendorinius metus. Pagrindinės mokymų temos: dalykinių kompetencijų tobulinimas, sveikatos ugdymo tema,  socialinių emocinių kompetencijų tobulinimas, pilietiškumo ugdymas, mokymosi pagalbos organizavimas, prevencinių veiklų organizavimas, sveikos gyvensenos ugdymas, bibliotekininko bei klasės auklėtojo darbo tobulinimo klausimais.
   Mokyklos mokytojų komandai buvo organizuoti mokymai gimnazijoje.  2 psichologo seminarai klasės valdymo, santykių tarp mokinių ir mokytojų tobulinimo klausimais, 1 – mokinių asmeninės pažangos matavimo tema, 1 savižudybių prevencijos tema (įgyvendinant savižudybių prevencijos projektą)
   Gimnazijos mokytojams buvo pristatytos kvalifikacijos tobulinimo programos, patirtys ir prakatinės veiklos iš kursų Airijoje, Jungtinėje Karalystėje, Slovėnijoje, aptartas Suomijos ir Estijos švietimo modeliai, nuostatos bei praktiniai pavyzdžiai, kuriuos galėtume pritaikyti organizuojant ugdymo (si) procesą gimnazijoje.  
    3 mokytojų dalyvavimui kvalifikacijos tobulinimo kursuose  užsienio  šalyse iš ES fondų buvo gauta 7879 Eur.
Materialinės bazės gerinimas, edukacinių erdvių tobulinimas
     Mokykloje įrengta kalbų laboratorija, užsienio kalbų mokytojai dalyvavo mokymuose, kaip naudotis nauja kalbų mokymo įranga ir kaip mokyti užsienio kalbų kitaip. Daugiausia 2017-2018 m. m. dėmesio buvo skiriama kalbėjimo gebėjimams ugdyti naudojant kabinete esančią įrangą, šiuolaikines IT priemones. 

    Įrengti nauji technologijų kabinetai, šiuolaikiškos erdvės, kuriose yra kompiuterizuotos darbo vietos. Technologijų mokoma naudojantis IT. 

     Patobulintos 6 kabinetuose mokytojų  darbo vietos, dalis IT kabineto mokinių darbo vietų.

     Pagerintos mokinių, gyvenančių gimnazijos bendrabutyje sąlygos (perdažytos kambarių sienos, 35 % kambarių pakeista grindų danga, pakeisti 2 langai, pradėtas bendro naudojimo patalpų einamais remontas). Tam buvo naudojamos savivaldybės biudžeto einamojo remonto lėšos bei specialiųjų programų lėšos.



II SKYRIUS

METŲ VEIKLOS UŽDUOTYS, REZULTATAI IR RODIKLIAI
1. Pagrindiniai praėjusių metų veiklos rezultatai

	Metų užduotys
(toliau- užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	2.1. Užtikrinti kokybišką Pagrindinio ir Vidurinio ugdymo programų įgyvendinimą.
	  Įgyvendinama Pagrindinio ir Vidurinio ugdymo programa, tenkinami skirtingi mokinių poreikiai, gerėja dalies mokinių ugdymo (si) rezultatai .
	  1. Visiems mokiniams užtikrinta galimybė rinktis kursus,   ne mažiau 90% -  pasirenkamuosius dalykus ir modulius (mokyklos formuojamą ugdymo turinį). 
2. Ne mažiau 95% abiturientų gauna brandos atestatus.
3. Įgyvendinta ne mažiau 90 %  metiniame veiklos plane planuotų  veiklų, padedančių ugdytis bendrąsias kompetencijas.
4. Padidėjęs mokinių, pasiekusių pagrindinį pasiekimų lygį, skaičius.

	    Visi I-II ir III- IV klasių mokiniai pasirengė individualius ugdymosi planus, visi III- IV klasių mokiniai turėjo galimybę rinktis visų mokomųjų dalykų  mokymosi kursą. 
 Visiems I-II klasių mokiniams buvo garantuota galimybė rinktis gimnazijos siūlomus lietuvių kalbos, matematikos, užsienio kalbų, gamtos bei socialinių mokslų modulius. Atsižvelgiant į mokinių poreikius, jų praktinius arba akademinius polinkius, įgyvendintos 13 modulių programos.
 III-IV klasių mokiniams – kalbų, matematikos, gamtos, socialinių, gamtos mokslų, menų, technologijų turėjo  galimybę rinktis modulius, skirtus dalyko žinių gilinimui arba ugdymo programos atskirų temų žinių gilinimui. Viso 39 moduliai.

  Formuojant mokyklos ugdymo turinį parengtos ir įgyvendinamos 26 neformaliojo ugdymo programos.
Brandos atestatai iš duoti 99% abiturientų.

Įgyvendintos visos, metiniame veiklos plane numatytos veiklos (programos ir projektai), padedančios ugdytis bendrąsias kompetencijas (komunikavimo, pažinimo, iniciatyvumo ir kūrybingumo, asmeninė) :  

· Dvi prevencinės programos (sveikatos gerinimui, žalingų įpročių prevencijai užtikrinti). 

· Ugdymo karjerai planas (savęs pažinimo ir gebėjimo planuoti ateitį veiklos).
· Projektas „Nuo Vasario 16 –osios iki Kovo 11-osisos“ (asmeninių vertybių ugdymosi ir viešojo kalbėjimo kompetencijų ugdymosi).
· Projektas „Atkurtai Lietuvos valstybei-100“ (komunikavimo, pažinimo, iniciatyvumo, kūrybiškumo bei asmeninių savybių ugdymosi). 
· Projektas „Mes ieškantys ir atrandantys“ (pažinimo ir asmeninių išskirtinių gebėjimų ugdymosi).
· Projektas „Metų gimnazistas“ (mokytojų ir mokinių lyderystės  ugdymo, iniciatyvumo ir kūrybiškumo skatinimo projektas).

- Gimnazijos laikraščio įsteigimas ir leidyba (kūrybiškumo ugdymo, saviraiškos ir savivertės skatinimo) – nauja iniciatyva ir veikla.
  2017-2018 m.m. 1,05 % padidėjo mokinių, pasiekusių aukštesnįjį pasiekimų lygį ir 1,56 % – pasiekusių pagrindinį pasiekimų lygį (lyginant su 2016-2017 m.m. bendrus gimnazijos duomenis).
  Vertinant klasių srautų rezultatus-  antrose gimnazijos klasėse padaugėjo  mokinių, pasiekusių aukštesnįjį mokymosi lygį (4,75%) , trečiose - pasiekusių pagrindinį mokymosi lygį ( 4% ). 
 

	2.2. Organizuoti LL3 projekto veiklų įgyvendinimą gimnazijoje.
	 Gimnazijos bendruomenė aktyviai dalyvauja projekte LL3, įgyvendina projekto veiklas.
	1. Sudaryta ir dirba gimnazijoje projekto komanda.
2. Įgyvendintos projekto veiklos.
 3. Atliktas projekto veiklų poveikio vertinimas, užfiksuoti mokinių asmeninės pažangos pokyčiai. 
	 Gimnazijoje sudarytos 2 projekto įgyvendinimo komandos, paskirti 2 jų veiklą koordinuojantys mokytojai. Projektas įgyvendinamas dviejose klasėse (II ir III), iš dalies ir kitose gimnazijos klasėse. 
 Pagrindinės įgyvendintos bei tęsiamos veiklos: remiantis rajono pokyčio projekto susitarimais, parengtas metodinės veiklos projektas „Mokymosi motyvacijos skatinimas, individualios mokinio pažangos planavimas, stebėjimas, vertinimas ir įsivertinimas“; organizuotos apskrito stalo diskusijos su mokytojais, mokiniais, tėvais dėl mokinių mokymosi motyvacijos ir asmeninės pažangos skatinimo; susitarta dėl mokinio asmeninės pažangos įsivertinimo organizavimo pamokoje, po temos (arba pamokų ciklo), po kontrolinių arba atsiskaitomųjų darbų;  parengti ir  išbandomi įsivertinimo instrumentų variantai - asmeninės pažangos (esminių dalykinių bei bendrųjų kompetencijų ugdymosi)  planavimo ir įsivertinimo lapai, asmeninės pažangos aplankai; atliktas mokinių mokymosi stilių tyrimas; visi mokytojai tobulino kompetencijas su projekto tema susijusiomis temomis seminaruose.
 Apie 80 % dalykų mokytojų (o projekto klasėse visi) taiko vienokius arba kitokius (rašytinius arba žodinius) mokinio asmeninės pažangos įsivertinimo instrumentus, kartu su mokiniais aptaria rezultatus, išmokinio lygį, apie 50 % kartu su mokiniu numato tolimesnius žingsnius. Mokytojai konstatuoja, kad atskiri mokiniai jų klasėse (grupėse) daro pažangą mokantis, dalis mokinių drąsiau konsultuojasi, dalis mokinių atidžiau atlieka namų darbus, geba analizuoti klaidas, kelti asmeninio tobulėjimo tikslus, susidaryti veiksmų planą. 

  Gimnazijoje pakoreguota mokinių konsultavimo ir pagalbos teikimo tvarka.    
 Mokytojų komanda dalinosi praktine patirtimi LL3 renginyje 2018 m. birželio mėn.

	2.3. Taikyti naujos mokytojų darbo apmokėjimo tvarką nuo 2018-09-01.
	 Nuo 2018 -09- 01 taikoma nauja darbo apmokėjimo tvarka
	 Atliktas visų gimnazijos dokumentų, susijusių su etatinio apmokėjimo įvedimu tikslinimas.
Su visais pedagogais pasirašytos darbo sutartys
	2018-08-20 d. direktoriaus įsakymu Nr. V-103  sudaryta mokytojų darbo grupė naujai darbo apmokėjimo tvarkai įgyvendinti. 

 Remiantis ŠMM rekomendacijomis parengti arba patikslinti dokumentai, susiję su etatinio darbo apmokėjimo įvedimu (darbo apmokėjimo tvarka, pareiginiai nuostatai, patvirtintas etatų skaičius, patvirtinti koeficientai, etato sandara, mokytojų, mokytojų darbo krūviai)

 Nuo 2018-09 -01 taikoma nauja darbo apmokėjimo tvarka. Atlikti visų mokytojų darbo sutarčių pakeitimai. 


	2.4. Atnaujinti dalį bendrabučio aplinkų.
	 Atnaujinta dalis mokinių bendrabučio patalpų.
	1. Suremontuota dalis bendrabučio kambarių (pagal turimas lėšas), pagerėję mokinių gyvenimo sąlygos.

2. Suremontuota dalis bendrojo naudojimo patalpų (pagal turimas lėšas), pagerėjusi estetinė bendrabučio aplinka.
	Pagerėjo mokinių, gyvenančių bendrabutyje sąlygos, pasikeitė estetinė bendrabučio aplinka: perdažytos visų kambarių sienos, pakeisti dušų patalpose langai, 35 % kambarių pakeista grindų danga, pradėti bendro naudojimo patalpų einamojo remonto darbai.


2.Užduotys, neįvykdytos ar įvykdytos iš dalies dėl nenumatytų rizikų (jei tokių buvo)
	Užduotys
	Priežastys, rizikos

	
	


3. Užduotys ar veiklos, kurios nebuvo planuotos ir nustatytos, bet įvykdytos

	Užduotys/veiklos
	Poveikis švietimo įstaigos veiklai

	
	


4. Pakoreguotos praėjusių metų veiklos užduotys (jei tokių buvo) ir rezultatai
	Užduotys
	Siektini rezultatai
	Rezultatų vertinimo rodikliai
	Pasiekti rezultatai ir jų rodikliai

	
	
	
	


III SYRIUS

PASIEKTŲ REZULTATŲ VYKDANT UŽDUOTIS VERTINIMAS 
IR KOMPETENCIJŲ TOBULINIMAS
5. Pasiektų rezultatų vykdant užduotis vertinimas 

	Užduočių įvykdymo aprašymas
	Pažymimas atitinkamas langelis

	5.1. Užduotys įvykdytos ir viršijo kai kuriuos sutartus vertinimo rodiklius
	Labai gerai

	5.2. Užduotys iš esmės įvykdytos pagal sutartus rodiklius
	Gerai

	5.3. 5.3.Įvykdytos tik kai kurios užduotys pagal sutartus vertinimo rodiklius
	Patenkinamai

	5.4. Užduotys neįvykdytos pagal sutartus vertinimo rodiklius
	Nepatenkinamai 


6. Kompetencijos, kurias norėtų tobulinti
	6.1.

	6.2.


IV SKYRIUS

VERTINIMO PAGRINDIMAS IR SIŪLYMAI

7. Įvertinimas, jo pagrindimas ir siūlymai
____________________________________________________________________________________________________________________________________________________________________________________________________________________

Gimnazijos tarybos   ____________   _______________________     ______     Protokolo Nr....
 pirmininkas                 (parašas)                  (vardas, pavardė)                         (data)        
8. Įvertinimas, jo pagrindimas ir siūlymai
 ________________________________________________________________________________________________________________________________________________________________________________________________________________________________________________
______________________________                   ________              _____________________________     ______________

 (Švietimo įstaigos savininko teises                        (parašas)                    (vardas, pavardė)                                     (data)

 ir pareigas įgyvendinančios institucijos

 įgalioto asmens pareigos)
